钦定古今图书集成/明伦汇编/官常典/第332卷 > 《工部箴》明·宣宗
## 钦定古今图书集成/明伦汇编/官常典/第332卷 > 《工部箴》明·宣宗

虞舜之世，垂若百工。暨于成周，乃设司空。汉置水衡、
将作少府，“备物致用，必谨其度。我朝建官，列次六卿，
率属有四，各底于成。凡诸缮作，仪品有秩，辨其楛良，
去华就实。凡厥有位，宜慎其官。顺理而治，勿苛以残。
山泽之利。羽毛齿革，金矿丹漆，暨木与石。为所当为，
毋耗于材；逸所当逸，毋殚其力。毋纵己私，纵则召菑”，
毋溺于贿，溺则取败。必祗必勤，必施以公。百役具宜，
惟尔之功，其懋敬哉。视古仁智，率履勿愆，用保禄位。